Ien 1714 verkloarden de Törken kraig aan Venies. Hierbie gong t veuraal om de gebieden ien t noudoagse Graikenlaand. Dit verlozen zai den ook. Ien de joaren '90 van de 18. aiw kreeg Venies te môken mit nog meer fronten, noamelk mit dij mit Oosterriek en dij van Napoleontisch Fraankriek. Ien 1796 gaven zai zok over t dail van Oosterriek. Loater wör t dail van t Fraanse kaaizerriek. Noa Napoleon wör t dail van Venies dat ien t noudoagse Itoalje ligt, behaalve Istrie, Triest en Gorizia dij Oosterrieks wazzen, soamenvougd tot t Keunenkriek Lombardaai-Venies, dat loater weer deur de Habsbörgers ienlieven worden is. Sunt t Kongres van Wienen is Venies dail van Itoalje tot dag van vandoag tou.